# Aasi (pallopeli)

### Wikipedia

Aasi on yksinkertainen pallolla pelattava pallopeli, joka toimii lasten ja nuorten ajanvietteenä.

Peliin tarvitaan pallon ja pelaajien lisäksi jokin seinä. Parhaiten tähän tarkoitukseen sopii jokin irrallinen lyhyt seinän pätkä, kuten lumipallotaulu. Myös monet talojen tai vajojen seinät sopivat mainiosti.

Pelaajat potkivat palloa omilla vuoroillaan. Vuorossa olevan pelaajan on potkaistava palloa ja yritettävä osua seinään. Tätä tavoitetta varten pelaajalla on käytettävänään vuorollaan tietty määrä kosketuksia palloon. Yleensä tämä määrä on joko kaksi tai kolme. Pelin alussa pallo laitetaan seinästä muutaman metrin päässä olevaan aloituspisteeseen. Haastetta peliin saa pelaamalla vain yhdellä kosketukselle.

Jos pelaaja epäonnistuu pallon saamisessa seinään käytettävissä olevien kosketusten puitteissa, hän saa yhden kirjaimen. Ensimmäinen kirjain on "A" ja seuraavat ovat A, S ja I. Kun koko sana "aasi" on kasassa, pelaajasta tulee "aasi" ja hän putoaa pelistä pois. Viimeiseksi jäljelle jäänyt voittaa pelin ("aasi" -sanan tilalla voi olla tietysti jokin toinen sana, kuten esimerkiksi "muna", "sika" tai "homo"). Aina kun joku saa kirjaimen, pallo siirretään aloituspisteeseen. Jos pelaaja koskee palloon jonkun toisen pelaajan vuorolla, hän menettää yhden omista kosketuksistaan seuraavalla vuorollaan.

Pelin keskeinen piirre on, että vuorossa oleva pelaaja voi pyrkiä tekemään seuraavana vuorossa olevan pelaajan tehtävän mahdollisimman hankalaksi potkaisemalla pallon lujaa ja sopivassa kulmassa seinään siten, että se kimpoaa seinästä kauas tai johonkin muuten hankalaan paikkaan. Samoin voi yrittää potkaista palloa siten, että se osuu toiseen pelaajaan. Tällöinhän toinen pelaaja menettää yhden kosketuksen riippumatta siitä, onko hänen vuoronsa vai ei, mikä hankaloittaa hänen tehtäväänsä usein ratkaisevasti. Tällainen temppu voi onnistua jos pelaaja on mennyt tyhmyyttään tai pelitilanteen vuoksi liian lähelle seinää.

Haettu osoitteesta http://fi.wikipedia.org../../../a/a/s/Aasi_%28pallopeli%29.html

Luokat: Pallopelit | Leikit

##### Views

- Artikkeli
- Keskustelu
- Nykyinen versio

##### Etsi